לקראת הבחירות לרשויות המקומיות איחוד העיתונות העצמאית בשיתוף "הצינור" פותחים בפיילוט התרחבות לזירה המקומית. אתם בוחרים עיר ומתחייבים לתמיכה חד-פעמית, כשהראשונה שתצליח לגייס את הסכום הדרוש למימון העבודה העיתונאית, תקבל סיקור לתקופת הבחירות. אנחנו מתחייבים לסיקור מעמיק של כתבת תחקירים שכולו עבור התושבים ובליווי צמוד של "שקוף", ה"מקום הכי חם בגיהנום" ו"העין השביעית"
הבחירות לרשויות המקומיות מתקרבות, והגיע הזמן לעיתונות עצמאית מקומית שפוקחת עין על המועמדים, הקמפיינים והתקציבים – ודואגת לאינטרסים של הציבור. איחוד העיתונות העצמאית בשיתוף "הצינור" פותחים בפיילוט התרחבות לזירה המקומית ובשביל זה אנחנו מגייסים כתב/ת תחקירים – לסיקור מעמיק של המועמדים לראשות העיר. לצערנו העיתונות המקומית בישראל גוססת. המקומונים שהיו העין הפקוחה על המנהל התקין בעיריות וברשויות, נעלמו כמעט לחלוטין ובעלי הקשרים והאינטרסים מתנהלים בחופשיות במרחב הקומבינות. חיי היומיום שלך מושפעים ישירות מניהול העיר: עירייה מושחתת מובילה ישירות לקומבינות נדל"ן של מאכערים, וחלוקת תקציבים מגזריים. עירייה מתפקדת יכולה להבטיח השקעה בחינוך, צל ברחובות, תרבות נגישה. החלטנו שהגיע הזמן להביא את העיתונות העצמאית אל הסיקור המקומי. אנחנו מתחילים בפיילוט אחד, עם שאיפות גדולות לעתיד. במסגרת הפיילוט אנחנו מתחייבים לסיקור מעמיק שכולו עבור התושבים והתושבות של עיר אחת שתיבחר. בלי פרסומות, בלי בעלי הון, בלי אינטרסים זרים. הסיקור ייעשה בליווי צמוד של גוף התקשורת העצמאי "שקוף" והשותפים מה"מקום הכי חם בגיהנום" ו"העין השביעית". איך זה עובד? בוחרים עיר ומתחייבים לתמיכה חד-פעמית. הראשונה שתצליח לגייס את הסכום הדרוש למימון העבודה העיתונאית, תקבל סיקור לתקופת הבחירות. המימון מגיע ב-100% מהציבור, למען סיקור הוגן ונקי. בנוסף, סכום התמיכה המקסימלי לאדם מוגבל, כך שאף אחד לא יכול "לקנות" אותנו. בנוסף, הנושאים שיעמדו בלב הסיקור יבחרו בהצבעה דמוקרטית בין התומכים. למשל: מימון ואינטרסים, תחבורה, חינוך, דת ומדינה, סביבה, עמדה כלפי הרפורמה המשפטית ועוד. בואו לבחור עיר ולתמוך במיזם החשוב הזה: https://shakuf.co.il/local2023 